Dumugi abad kaping 3 Saint-Denis minangka papan dunung alit ingkang nama "Catolacus" utawi "Catulliacum", mbok manawi "papan dunung Catullius", satunggaling tuan tanah Galia-Romawi. Sakitar taun 250, biskop Paris kapisanan, Saint Denis, dipunmartiraken wonten ing bukit Montmartre lan dipunsarèkaken wonten ing "Catolacus". Lajeng pasarèyanipun dados kuil lan pusat ziarah, kanthi yasan Biara Saint Denis, lan pemukiman punika gantos nama dados Saint-Denis.